
HOTĂRÂRE

cu privire la acordarea dreptului la rectificare
În conformitate cu prevederile art.16 alin.(1)-(2), art.56 alin.(6), art.58 lit.g) din Codul audiovizualului al Republicii Moldova şi în baza p.1, p.11, p.42 lit.m) din Regulamentul Consiliului de Observatori al Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/3 din 09.02.2007,
în urma examinării a) Scrisorii nr.350 din 11.10.2010, înaintată de S.A. «Magazinul Universal Central „UNIC”», b) reportajului „Se vindea argint fără acte”, difuzat în programul „Mesager” din 24 septembrie 2010, c) Comunicatului din 24.09.2010 de pe site-ul www.cccec.md „Peste 8 kilograme de argint fără marcaj de stat ridicate din magazinul UNIC de către ofiţerii CCCEC”,
Consiliul de Observatori
HOTĂRĂŞTE
1. IPNA Compania „Teleradio-Moldova”, în termen de 3 zile, va difuza rectificarea la reportajul „Se vindea argint fără acte”, difuzat în programul „Mesager” din 24 septembrie 2010.

2. Directorul televiziunii este responsabil de executarea prezentei hotărâri.
3. Prezenta hotărâre intră în vigoare în ziua adoptării.
Prezenta hotărâre a fost adoptată cu votul a 6 membri ai Consiliului de Observatori.
Preşedintele

Consiliului de Observatori                                                       Eugeniu Rîbca
Secretarul

Consiliului de Observatori                                                      Viorica Bogatu
MD–2028, Republica Moldova, Chişinău, str. Mioriţa, 1	(  73-95-45

